《子进舍人北归过衡阳累曰会话粗释暌间之念复辱佳章存慰衰朽辄次韵以谢》
宋代·吕陶

昔年词掖与君逢，今日天涯白发翁。赖有江山供晚景，未先蒲发困西风。

归心已适三川外，高论仍陪一笑中。深幸未寒交道在，非徒清句及衰穷。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。